turjo4nis/wikipedia-bn-dump-20250701 huggingface dataset:
আন্না মানিয়ানি

আন্না মানিয়ানি (; ৭ মার্চ ১৯০৮ - ২৬ সেপ্টেম্বর ১৯৭৩) ছিলেন একজন ইতালীয় মঞ্চ ও চলচ্চিত্র অভিনেত্রী। অভিনেত্রী হিসেবে তিনি নিম্নবিত্ত শ্রেণির নারী চরিত্রে তার বহুমাত্রিক ও শক্তিশালী কাজের জন্য পরিচিতি অর্জন করেন। দ্য রোজ ট্যাটু (১৯৫৫) চলচ্চিত্রে একজন সিসিলীয় বিধবা চরিত্রে অভিনয় করে তিনি শ্রেষ্ঠ অভিনেত্রী বিভাগে একাডেমি পুরস্কার-সহ আরও চারটি আন্তর্জাতিক পুরস্কার অর্জন করেন। ১৯৫০-এর দশকের শুরুতে লাইফ সাময়িকী মানিয়ানিকে "গ্রেটা গার্বোর পর অন্যতম সেরা হৃদয়গ্রাহী অভিনেত্রী" বলে উল্লেখ করে।

রোমে জন্মগ্রহণকারী মানিয়ানি রোমের একাডেমি অব ড্রামাটিক আর্টে পড়াশোনার পর বিভিন্ন নৈশ ক্লাবে গান পরিবেশন করতেন। পরিচালক গফ্রেদো আলেসান্দ্রিনির সাথে সাক্ষাতের পর তিনি লা সেসা দি সরেন্তো (সরেন্তোর অন্ধ নারী, ১৯৩৪) চলচ্চিত্রের মাধ্যমে তার চলচ্চিত্রে অভিষেক ঘটে। পরবর্তীকালে তিনি রোবার্তো রোসেলিনির রোম, ওপেন সিটি (১৯৪৫) চলচ্চিত্রে অভিনয় করে আন্তর্জাতিক অঙ্গনে খ্যাতি অর্জন করেন। তার অভিনীত অন্যান্য উল্লেখযোগ্য চলচ্চিত্রসমূহ হল লামোর (১৯৪৮), বেল্লিসিমা (১৯৫১), দ্য রোজ ট্যাটু (১৯৫৫), দ্য ফিউজিটিভ কাইন্ড (১৯৬০) এবং মাম্মা রোমা (১৯৬২)।

প্রারম্ভিক জীবন 
মানিয়ানির পিতামাতা ও জন্মস্থান সম্পর্কিত বিষয়সমূহ অনিশ্চিত। কিছু সূত্র মোতাবেক, তিনি রোমে জন্মগ্রহণ করেছেন, আবার কিছু সূত্রে বলা হয় তিনি মিশরে জন্মগ্রহণ করেছেন। তার মাতা ছিলেন মারিনা মানিয়ানি। চলচ্চিত্র পরিচালক ফ্রাঙ্কো জাফফিরেল্লি আন্নাকে খুব নিকট থেকে চিনতেন এবং তার আত্মজীবনীতে বলেন যে তিনি মিশরের আলেকজান্দ্রিয়ায় জন্মগ্রহণ করেন, তার মাতা ইতালীয়-ইহুদি এবং পিতা মিশরীয়। তার মাতামহী তাকে রোমান শহরে নিয়ে আসার পর ও তাকে লালন-পালন করার ফলে তিনি রোমান হয়ে ওঠেন। মানিয়ানি নিজেও বলেছেন যে তার মাতা মিশরে বিয়ে করেছেন, কিন্তু তাকে জন্মদানের পূর্বে রোমে চলে আসেন এবং পোর্তা পিয়াতে তার জন্ম হয়। তিনি জানতেন না কীভাবে তার মিশরে জন্মের গুজব ছড়িয়ে পরেছিল। তিনি রোমে একটি ফরাসি কনভেন্ট বিদ্যালয়ে ভর্তি হন, যেখানে তিনি ফরাসি ভাষায় কথা বলা এবং পিয়ানো বাজানো শিখেন। তিনি গির্জায় নানদের ক্রিসমাস উপলক্ষ্যে মঞ্চস্থ নাটক দেখে অভিনয়ে আগ্রহী হন। চৌদ্দ বছর বয়সেই তার প্রাতিষ্ঠানিক শিক্ষার সমাপ্তি ঘটে।

তথ্যসূত্র

বহিঃসংযোগ 

 

১৯০৮-এ জন্ম
১৯৭৩-এ মৃত্যু
২০শ শতাব্দীর ইতালীয় অভিনেত্রী
ইতালীয় চলচ্চিত্র অভিনেত্রী
ইতালীয় মঞ্চ অভিনেত্রী
ইতালিতে ক্যান্সারে মৃত্যু
অগ্ন্যাশয়ের ক্যান্সারে মৃত্যু
রোমের অভিনেত্রী
শ্রেষ্ঠ অভিনেত্রী বিভাগে একাডেমি পুরস্কার বিজয়ী
গোল্ডেন গ্লোব পুরস্কার (সেরা অভিনেত্রী - নাট্য চলচ্চিত্র) বিজয়ী
শ্রেষ্ঠ অভিনেত্রী বিভাগে দাভিদ দি দোনাতেল্লো বিজয়ী
নাস্ত্রো দারজেন্তো বিজয়ী
শ্রেষ্ঠ অভিনেত্রী বিভাগে বাফটা পুরস্কার বিজয়ী
শ্রেষ্ঠ অভিনেত্রী বিভাগে ভোল্পি কাপ বিজয়ী
শ্রেষ্ঠ অভিনেত্রী বিভাগে রৌপ্য ভল্লুক বিজয়ী
শ্রেষ্ঠ বিদেশি অভিনেত্রী বিভাগে বাফটা পুরস্কার বিজয়ী
দাভিদ দি দোনাতেল্লো বিজয়ী
মৌবনি সরকার

মৌবনি সরকার একজন ভারতীয় বাংলা সিনেমার অভিনেত্রী এবং একজন চিত্র শিল্পী ।  মৌবনি হলেন বিখ্যাত জাদুকর পি.সি সরকার জুনিয়ারের কন্যা।

চলচ্চিত্রের তালিকা

বহিঃসংযোগ

তথ্যসূত্র 

কলকাতার অভিনেত্রী
বাঙালি অভিনেত্রী
জীবিত ব্যক্তি
১৯৮৭-এ জন্ম
পলিস্পার্মি

জীববিজ্ঞানে পলিস্পার্মি () বলতে এমন কোনো ডিম্বাণুকে বোঝানো হয় যা একাধিক শুক্রাণু দ্বারা নিষিক্ত হয়েছে। ডিপ্লয়েড জীবের ক্রোমোজোমে সাধারণত দুটি অনুলিপি থাকে যার একটি আসে পিতা থেকে, অপরটি আসে মাতা থেকে। অন্যদিকে পলিস্পার্মি সংঘটিত কোষে দুইয়ের অধিক ক্রোমোজোমের অনুলিপি বিদ্যমান। এক্ষেত্রে একটি অনুলিপি ডিম্বাণু থেকে আসে এবং অবশিষ্টগুলো আসে একাধিক শুক্রাণু হতে। এভাবে গঠিত জাইগোট অধিকাংশ সময়ই টিকে থাকতে অক্ষম হয়। ডিম্বাণু ভেদ করে নিষিক্তকরণে শুক্রাণুর অতি দক্ষতা পলিস্পার্মি ঘটার একটি মুখ্য কারণ। এমন পরিস্থিতি প্রায়শই স্ত্রীর জন্য ক্ষতিকর। অন্যভাবে বলতে গেলে, অসংখ্য শুক্রাণুর মধ্যে পুরুষ-পুরুষ প্রতিযোগিতায় তা উপচে পড়ে সৃষ্টি করে যৌন সংঘাতের (; কোনো নির্দিষ্ট প্রজাতির স্ত্রী ও পুরুষের মধ্যকার যৌনক্রিয়ায় উভয়েই ভিন্নভাবে লাভবান হওয়াকে জীববিজ্ঞানের ভাষায় বলা হয় যৌন সংঘাত। লাভবান বলতে বোঝানো হয়— বংশগতি বজায় রাখা ও পরবর্তী প্রজন্মে জিন সঞ্চালন।)।

মুরগি এবং জেব্রা ফিঞ্চের ডিমে বহু-শুক্রাণুর প্রয়োজনীয়তা
নিউ ইয়র্ক টাইমসে প্রকাশিত প্রসিডিংস অব দ্য রয়্যাল সোসাইটি বি জার্নালে শিফিল্ড বিশ্ববিদ্যালয়ের বিবর্তনবাদ জীববিজ্ঞানী ড. নিকোলা হেমিংস এবং অপর একজন সহযোগী গবেষক লিখেছেন যে, সফলভাবে নিষেক সম্পন্ন হতে মুরগি এবং জেব্রা ফিঞ্চের ডিম্বাণুর প্রয়োজন হয় দশ থেকে শতাধিক শুক্রাণু। এতে করেই কেবল শুক্রাণু কার্যকরভাবে ডিম্বাণু ভেদ পূর্বক ভ্রূণ গঠিত হতে পারে।

শারীরবৃত্তীয় পলিস্পার্মি
শারীরবৃত্তীয় পলিস্পার্মি তখন সংঘটিত হয় যখন ডিম্বাণু স্বাভাবিকভাবে একাধিক শুক্রাণু গ্রহণ করে তবে কেবলমাত্র একটি শুক্রাণুই ডিমের নিউক্লিয়াসের সাথে নিজের নিউক্লিয়াসের একত্রীকরণে সক্ষম হয়। কিছু সংখ্যক ভার্টিব্রাটাসহ অপর প্রজাতির প্রাণিতে এ পলিস্পার্মি লক্ষ্য করা যায়। পাখি, টেনোফোরা, সরীসৃপ এবং অ্যামফিবিয়ানের মতো কতিপয় প্রজাতি সন্তান উৎপাদনে শারীরবৃত্তীয় পলিস্পার্মি ব্যবহার করে।

আরও দেখুন
সুপারফিকান্ডেশন

তথ্যসূত্র

আরও পড়ুন
Ginzberg, A. S. ১৯৭২. Fertilization in Fishes and the Problem of Polyspermy, Israel Program for Scientific Translations, Jerusalem.
Jaffe, L. A. & M. Gould. ১৯৮৫. Polyspermy-preventing mechanisms. C. B. Metz & A. Monroy (সম্পাদক) Biology of Fertilization. Academic, New York.brendon magero; ২২৩–২৫০.

বহিঃসংযোগ
 পলিস্পার্মির অ্যানিমেশন

প্রজনন
যমজ
পম্পেই লক্ষ্মী

পম্পেই লক্ষ্মী হল একটি হাতির দাঁতের মূর্তি যা পম্পেই-এর ধ্বংসাবশেষে আবিষ্কৃত হয়, যেটি ৭৯ খ্রিস্টাব্দে ভিসুভিয়াস পর্বতের অগ্ন্যুৎপাতে ধ্বংস হয়েছিল। ১৯৩৮ সালে ইতালীয় পণ্ডিত আমেদেও মাইউরি এটিকে খুঁজে পান। মূর্তিটি প্রথম শতাব্দীতে নির্মিত হয়েছিল। মূর্তিটি নারীসৌন্দর্য এবং প্রজননের একজন ভারতীয় দেবীর প্রতিনিধিত্বের ভাবনাপ্রসূত। এটি সম্ভব যে, ভাস্কর্যটি মূলত একটি আয়নার হাতল গঠন করেছিল। লক্ষ্মী প্রথম শতাব্দীতে ভারত ও ইতালির মধ্যে পণ্য ও সংস্থার বাণিজ্যিক ব্যবসায়ের অনুস্মারক। অনেক বছরের পরিশ্রমে ইতিহাসবিদরা সুদূর প্রাচ্য বিশেষ করে ভারতের সাথে রোমের বাণিজ্যের সংযোগ স্থাপন করতে সক্ষম হন।

মূলত, এটি ভাবা হয়েছিল যে মূর্তিটি প্রাচীন বৌদ্ধ, হিন্দু ও জৈনদের দ্বারা উপাসিত উর্বরতা, সৌন্দর্য ও সম্পদের দেবী লক্ষ্মীকে প্রতিনিধিত্ব করে। তবে, মূর্তিতত্ত্ব প্রকাশ করে যে চিত্ররূপটি খুব সম্ভব একটি যক্ষীর, যা উর্বরতার প্রতিনিধিত্বকারী একটি মহিলা বৃক্ষ-আত্মা, বা সম্ভবত ধ্রুপদী গ্রেকো-রোমান এবং ভারতীয় সংস্কৃতির মধ্যে একটি প্রাচীন বিনিময় থেকে ভেনাস-শ্রী-লক্ষ্মীর সমন্বয়িক সংস্করণ ।

নেপলস জাতীয় প্রত্নতাত্ত্বিক যাদুঘরের গাবিনেত্তো সেগ্রেতো-তে (গোপন যাদুঘর) এই মূর্তিটি এখন রয়েছে।

সূচিপত্র 
১৯৩৮ সালের অক্টোবরে পম্পেইতে কাসা দেই কোয়ার্টো স্টিলির পাশে এই মূর্তি আবিষ্কৃত হয়েছিল।

০.২৫ মিটার স্থায়ী উচ্চতার মূর্তিটি তাঁর সংকীর্ণ কোমরবন্ধ ও প্রচুর গহনা এবং পাশাপাশি একটি বিস্তৃত কৈফিয়ুর ছাড়া প্রায় নগ্ন। তার দুই মহিলা পরিচারিকা রয়েছে, দুই পাশে বাইরের দিকে মুখ করে, প্রসাধনী পাত্র হাতে ধরে। মূর্তিটির মাথার উপর থেকে নিচু একটি গর্ত আছে। এমন একটি তত্ত্ব রয়েছে যে, এর উদ্দেশ্য একটি আয়নার হাতল হতে পারে।

৭৯ খ্রিস্টাব্দে যখন ভেসুভিয়াস পর্বতটি অগ্নুৎপাত শুরু করে এবং শহরটিকে দগ্ধ করে, পম্পেইয়ে এই মূর্তিটির অস্তিত্ব খ্রিস্টীয় প্রথম শতাব্দীর সময় ইন্দো-রোমান বাণিজ্য সম্পর্কের তীব্রতা প্রমাণ করে। এই মূর্তিটির সময়কাল নেপলস জাতীয় প্রত্নতাত্ত্বিক যাদুঘর দ্বারা নির্ধারিত হয়েছে, যেটি সেই শতাব্দীর প্রথমার্ধে ভারতে নির্মিত হয়েছিল।

বাণিজ্য

পুরোপুরি প্রত্নতাত্ত্বিক আবিষ্কার এবং ঐতিহাসিক কাজের উপর ভিত্তি করে উৎপত্তি সম্পূর্ণরূপে নির্দিষ্ট না হলেও, পম্পেই লক্ষ্মীর একটি সন্দেহজনক উৎস ছিল। এই সময়কালে সম্রাট নিরোর অধীনে রোমান সাম্রাজ্য ও ভারতের  মধ্যে সক্রিয় বাণিজ্যিক রুটগুলির প্রমাণ পাওয়া যায়। পোলার্ডের মতে, রোমান দীর্ঘ-দূরত্বের বাণিজ্যে, তিনি অগাস্টাসের রাজত্বকালে নিজেকে শহরে খুঁজে পেয়েছিলেন। প্রত্নতাত্ত্বিক প্রমাণ সূচিত করে যে, রোমান ও ভারতের মধ্যে বাণিজ্যের উচ্চতা খ্রিস্টীয় প্রথম ও দ্বিতীয় শতাব্দীতে ছিল বলে মনে হয়। এই বাণিজ্য চরকের পার্থিয়ান স্টেশনগুলির ইসিডোর এবং সমুদ্র দ্বারা (যথা: বণিক নির্দেশিকা হিসাবে পরিচিত পেরিপ্লাস মারিস ইরিথ্রাইয়ে প্রকাশিত) উভয় পার্শ্ববর্তী বিভিন্ন রুট বরাবর সংঘটিত হয়েছিল।

ভারতের ভোকারদান এলাকায় পশ্চিমী সতরপ নহপান শাসনের সময় পশ্চিমে মূর্তিটি পাওয়া যায় এবং বরিগাজা বন্দর থেকে প্রেরণ করা হয় বলে ধারণা করা হয়।

চিত্রশালা

তথ্যসূত্র

বহিঃসংযোগ

 ভোকারদান, টের এবং পম্পেই মূর্তির তুলনামূলক ছবি ভোকারদান থেকে পম্পেই লক্ষ্মী এবং যমজ বোন 

প্রাচীন ভারতের বৈদেশিক সম্পর্ক
প্রাচীন রোমের বৈদেশিক সম্পর্ক
ভারতীয় শিল্পকলা
লক্ষ্মী
ভাস্কর্য
ভারতীয় বৌদ্ধ ভাস্কর্য
মহারাষ্ট্রের সাংস্কৃতিক ইতিহাস
ভারতীয় ভাস্কর্য
হাতির দাঁতের শিল্পকর্ম
দেবীর ভাস্কর্য
হিঙ্গলগঞ্জ বিধানসভা কেন্দ্র

হিঙ্গলগঞ্জ (বিধানসভা কেন্দ্র) ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি বিধানসভা কেন্দ্র। এই কেন্দ্রটি তফসিলি জাতি এর জন্য সংরক্ষিত ছিল।

এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ১২৬ নং হিঙ্গলগঞ্জ (এসসি) বিধানসভা কেন্দ্রটি হিঙ্গলগঞ্জ সমষ্টি উন্নয়ন ব্লক এবং ভবানীপুর -১, হাসনাবাদ, পাটলিখানপুর, বরুনহাট রামেশ্বরপুর এবং ভবানীপুর -২ গ্রাম পঞ্চায়েত গুলি হাসনাবাদ সমষ্টি উন্নয়ন ব্লক এবং খুলনা গ্রাম পঞ্চায়েত সন্দেশকখালি সমষ্টি উন্নয়ন ব্লক এর অন্তর্গত।

 কালিতলা,যোগেশ্বগঞ্জ, সাহেব খালি ও গোবিন্দকাটী পঞ্চায়েত  এর অন্তর্গত। মূলত এই দ্বীপগুলো নদী   বেস্টিত। এখানকার প্রধান জীবিকা ধরা ও মধু সংগ্রহ করা।

হিঙ্গলগঞ্জ বিধানসভা কেন্দ্রটি ১৮ নং বসিরহাট লোকসভা কেন্দ্র এর অন্তর্গত।

বিধানসভার বিধায়ক

নির্বাচনী ফলাফল

২০১১
২০১১ সালের নির্বাচনে, সিপিআইয়ের আনন্দময়ী মণ্ডল তার নিকটতম প্রতিদ্বন্দ্বী তৃণমূল কংগ্রেসের দেবেশ মণ্ডলকে পরাজিত করেন।

১৯৭৭-২০০৬
২০০৬ সালের বিধানসভা নির্বাচনে, সিপিআই (এম) এর গোপাল গায়েন হিঙ্গলগঞ্জ (এসসি) বিধানসভা কেন্দ্র থেকে জয়ী হন, তার নিকটতম প্রতিদ্বন্দ্বী 
তৃণমূল কংগ্রেসের দেবেশ মণ্ডলকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর নৃপেন গায়েন ২০০১ সালে তৃণমূল কংগ্রেসের সৌরেন্দ্র মন্ডলকে পরাজিত করেন, ১৯৯৬ সালে কংগ্রেসের বিদ্যুৎ কয়ালকে এবং কংগ্রেসের শঙ্কর রায়কে ১৯৯১ সালে পরাজিত করেন। সিপিআই (এম) এর সুধাংশু মন্ডল ১৯৮৭ সালে কংগ্রেসের আদিত্য মন্ডলকে পরাজিত করেন। এবং ১৯৮২ সালে কংগ্রেসের অমল কৃষ্ণ মিস্ত্রিকে  ১৯৭৭ সালে জনতা পার্টির অমল কৃষ্ণ মিস্ত্রিকে পরাজিত করেন।

১৯৬৭-১৯৭২
সিপিআইয়ের অনিল চন্দ্র মন্ডল ১৯৭২ সালে জয়ী হন। সিপিআই (এম) এর গোপাল চন্দ্র গায়েন ১৯৭১ সালে জয়ী হন। সিপিআইয়ের হাজারী লাল মণ্ডল ১৯৬৯ সালে জয়ী হন। নির্দলের বি.এন. ব্রহ্মচারী ১৯৬৭ সালে জয়ী হন। এর আগে হিঙ্গলগঞ্জ কেন্দ্রটি বিদ্যমান ছিল না।

তথ্যসূত্র

পশ্চিমবঙ্গের বিধানসভা কেন্দ্র
উত্তর চব্বিশ পরগনা জেলার রাজনীতি
পেন্টু

পেন্টু () একটি লাইভ সিডি ও লাইভ ইউএসবি ডিজাইনকৃত পেনেট্রেশন টেস্টিং ও নিরাপত্তা মূল্যায়ক॥ জেন্টু-ভিত্তিক এ লিনাক্স ডিস্ট্রিবিউশন-এর ৩২ ও ৬৪ বিট ইন্সটলযোগ্য লাইভ সিডি রয়েছে। জেন্টুর ওভারলে হিসেবেও পেন্টু ইন্সটলের সুবিধা রয়েছে। এটাতে প্যাকেট ইনজেকশন অয়াচড ওয়াইফাই ড্রাইভার, জিপিজিপিইউ ক্র‍্যাকিং সফটওয়্যার, এবং পেনেট্রেশন টেস্টিং ও সিকিউরিটি এসেসমেন্টের জন্যে অন্যান্য অনেক টুল রয়েছে।  পেন্টু কার্নেলে জিআরসিকিউরিটি ও প্যাক্স হার্ডেনিং ও আলাদা হার্ডেন্ড টুলচেইন থেকে কম্পাইলকৃত বাইনারি যুক্ত প্যাচ রয়েছে।

তথ্যসূত্র

বহিঃসংযোগ

লিনাক্স ডিস্ট্রিবিউশন
সিস্টেমডি ছাড়া লিনাক্স ডিস্ট্রিবিউশনসমূহ
গোসাবা বিধানসভা কেন্দ্র

গোসাবা (বিধানসভা কেন্দ্র) ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার একটি বিধানসভা কেন্দ্র। এই কেন্দ্রটি তফসিলি জাতি এর জন্য সংরক্ষিত ছিল।

এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ১২৭ নং গোসাবা (এসসি) বিধানসভা কেন্দ্রটি গোসাবা সমষ্টি উন্নয়ন ব্লক এবং মসজিদবাটি ও চুনাখালী গ্রাম পঞ্চায়েত গুলি বাসন্তী সমষ্টি উন্নয়ন ব্লক এর অন্তর্গত।

গোসাবা বিধানসভা কেন্দ্রটি ১৯ নং জয়নগর (এসসি) লোকসভা কেন্দ্র এর অন্তর্গত।

বিধানসভার বিধায়ক

নির্বাচনী ফলাফল

২০১১

১৯৭৭-২০০৬
২০০৬ সালের রাজ্য বিধানসভা নির্বাচনে, আরএসপি চিত্তরঞ্জন মণ্ডল গোসাবা (এসসি) কেন্দ্র থেকে জয়ী হন, তার নিকটতম প্রতিদ্বন্দ্বী তৃণমূল কংগ্রেসের জয়ন্ত নস্করকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। আরএসপি এর গণেশ মন্ডল ১৯৭৭ থেকে ২০০১ সাল পর্যন্ত আসনে জয়ী হন, ২০০১ এবং ১৯৯৬ সালে তৃণমূল কংগ্রেস/কংগ্রেসের সুজিত প্রমাণিককে পরাজিত করে, ১৯৯১ সালে কংগ্রেসের জিতেন্দ্রনাথ গায়েনকে, ১৯৮৭ সালে কংগ্রেসের প্রমিলা বিশ্বাসকে, ১৯৮২ সালে কংগ্রেসের সন্ধ্যাকর মণ্ডলকে এবং ১৯৭৭ সালে কংগ্রেসের পরেশ বৈদ্যকে পরাজিত করেন।

১৯৬৭-১৯৭২
১৯৭২ সালে কংগ্রেসের পরেশ চন্দ্র বৈদ্য জয়ী হয়। আরএসপি এর গণেশ চন্দ্র মন্ডল ১৯৭১ এবং ১৯৯৬ সালে জয়ী হন। ভারতীয় জন সংঘ এর জি.এন. মন্ডল ১৯৬৭ সালে জয়ী হন।

তথ্যসূত্র

পশ্চিমবঙ্গের বিধানসভা কেন্দ্র
দক্ষিণ চব্বিশ পরগণা জেলার রাজনীতি
স্টিভ পলফ্রাম্যান

{{তথ্যছক ক্রিকেটার 
| name         = স্টিভ পলফ্রাম্যান
| image              = 
| country            = দক্ষিণ আফ্রিকা
| batting            = ডানহাতি 
| bowling            = উইকেট-রক্ষক 
| deliveries         = overs
| columns            = 2 
| column1            = টেস্ট 
| matches1           = - 
| runs1              = - 
| bat avg1           = - 
| 100s/50s1          = -/- 
| top score1         = - 
| deliveries1        = - 
| wickets1           = - 
| bowl avg1          = ' 
| fivefor1           = - 
| tenfor1            = - 
| best bowling1      = - 
| catches/stumpings1 = -/- 
| column2            = ওডিআই 
| matches2           = 7 
| runs2              = 55 
| bat avg2           = 13.75 
| 100s/50s2          = 0/0 
| top score2         = 28 
| deliveries2        = - 
| wickets2           = - 
| bowl avg2          = - 
| fivefor2           = - 
| tenfor2            = -
| best bowling2      = - 
| catches/stumpings2 = 9/- 
| date               = ২৭ সেপ্টেম্বর 
| year               = ২০১৮ 
| source             = http://content.cricinfo.com/afroasiacup/content/player/46724.html ক্রিকইনফো 
}}স্টিভেন জন পলফ্রাম্যান (; জন্ম: ১২ মে, ১৯৭০) কেপ প্রদেশের পূর্ব লন্ডনে জন্মগ্রহণকারী প্রথিতযশা দক্ষিণ আফ্রিকান সাবেক আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৯৬ সালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন তিনি। ঘরোয়া প্রথম-শ্রেণীর দক্ষিণ আফ্রিকান ক্রিকেটে ইস্টার্ন প্রভিন্স, বর্ডার ও বোল্যান্ডের প্রতিনিধিত্ব করেছেন স্টিভ পলফ্রাম্যান'''। দলে তিনি মূলতঃ উইকেট-রক্ষক ও ব্যাটসম্যানের যৌথ দায়িত্ব পালন করতেন।

খেলোয়াড়ী জীবন 
উদীয়মান খেলোয়াড় হিসেবে দক্ষিণ আফ্রিকান ক্রিকেটে স্টিভ পলফ্রাম্যানের আত্মপ্রকাশ ঘটে। ডেভ রিচার্ডসনের পরই তাকে দক্ষিণ আফ্রিকার দ্বিতীয় স্থানে রাখা হতো। তীক্ষ্ণ দৃষ্টিশক্তির অধিকারী ছিলেন তিনি। তবে ব্যাটিংয়ে ধারাবাহিকতা ছিল না। ফলে এক ক্রিকেটবোদ্ধা তাকে নিতান্তই আনাড়ীরূপে আখ্যায়িত করেছেন। তার উইকেট-রক্ষণের ভঙ্গীমা তেমন দর্শনীয় ছিল না তবে বেশ স্থির ছিল।

সমগ্র খেলোয়াড়ী জীবনে সাতটি একদিনের আন্তর্জাতিকে অংশগ্রহণের সুযোগ ঘটে স্টিভ পলফ্রাম্যানের। তবে কোন টেস্ট খেলার জন্যে তাকে জাতীয় দলে রাখা হয়নি। ১৯৯৬ সালে ওডিআই অভিষেক ঘটে তার।

ক্রিকেট বিশ্বকাপ 
১৯৯৬ সালে ভারত, পাকিস্তান ও শ্রীলঙ্কায় যৌথভাবে অনুষ্ঠিত ক্রিকেট বিশ্বকাপে অংশ নিয়েছেন তিনি। নিয়মিত উইকেট-রক্ষক ডেভ রিচার্ডসন বিশ্বকাপের পূর্বক্ষণে বামহাতের কনিষ্ঠা ভেঙ্গে গেলে প্রতিযোগিতায় অংশগ্রহণের জন্যে তাকে ওডিআই দলে অন্তর্ভুক্ত করা হয়েছিল ও তার দক্ষতা প্রদর্শনের সুযোগ আসে। গ্রুপ-পর্বে অপরাজিত থেকে কোয়ার্টার ফাইনালে অবতীর্ণ হয় তার দল। কিন্তু ১১ মার্চ করাচীতে ওয়েস্ট ইন্ডিজের কাছে পরাজিত হয়ে বিদায় নেয় দক্ষিণ আফ্রিকা দল। সবগুলো খেলায় অংশ নিলেও রিচার্ডসন সুস্থ হয়ে দলে ফিরে আসেন ও বিকল্প উইকেট-রক্ষক হিসেবে মার্ক বাউচারকে দলে রাখা হয়।

তথ্যসূত্র

বহিঃসংযোগ 
 
 

১৯৭০-এ জন্ম
জীবিত ব্যক্তি
১৯৯৬ ক্রিকেট বিশ্বকাপের ক্রিকেটার
দক্ষিণ আফ্রিকান ক্রিকেটার
দক্ষিণ আফ্রিকার একদিনের আন্তর্জাতিক ক্রিকেটার
দক্ষিণ আফ্রিকান উইকেট-রক্ষক
বোল্যান্ডের ক্রিকেটার
বর্ডারের ক্রিকেটার
পূর্ব লন্ডন, দক্ষিণ আফ্রিকা থেকে আগত ক্রিকেটার
ইস্টার্ন প্রভিন্সের ক্রিকেটার
উইকেট-রক্ষক
সাশা গ্রাবো

সাশা গ্রাবো (জন্ম ১৫ জানুয়ারি ১৯৬৮)  তিনি একজন জার্মান এডভেঞ্চারার,নন ফিকশন কবি ও চিত্রগ্রাহক। তাকে সবচেয়ে বেশি ভ্রমণকারী ব্যক্তি হিসাবে ধরা হয় যিনি ১৯৮৭ থেকে ২০০৭ সালের মধ্যে পৃথিবীব প্রায় সব দেশ ভ্রমণ সম্পন্ন করেন।. তিনি আবসাত্ত এবং হেলিব্রোন এ টেনিসের প্রতি অনুরাগী হন। তিনি পেশাদার ভ্রমণকারী হওয়ার আগে এ টি পি র তাকিলাভুক্ত টেনিস প্লেয়ার ছিলেন।  গ্রাবো একটি ওয়েবসাইট চালান greatestglobetrotters.com, যাতে ভ্রমণকারীদের নিজের অভিজ্ঞতার বর্ণনা দেওয়ার সুযোগ আছে। গ্রাবো একজন গেট্টি ইমেজ চিত্রগাহক ।  তার চিত্রকর্ম জাতিসংঘ ও অন্যান্ন সংগঠনের দ্বারা ব্যবহৃত হয়েছে।

শৈশবকাল 
গ্রবো ওলস্ফবার্গ, লোয়ার শাকজনি তে জন্মগ্রগন করেন।উনার বাবা শিক্ষক ছিলেন এবং ইংরেজি ও ইতিহাস পড়াতেন এবং তার মা ছিলেন এক্রেলিক পেইন্টার। সাশা তার শৈশবকাল ও্যাব্লিজেন ও বেডেন ও্যারিন্তেনবার্গ এ কাটান। তিনি বেলিস্তিন এর আন্তরেগ্রুপেনব্যাচ প্রাথমিক স্কুল ও  হার্জো-ক্রিস্টোফ জিমনেশিয়াম হাই স্কুলে লিখাপড়া করেন।

তথ্যসূত্র 

১৯৬৮-এ জন্ম
জার্মান অভিযাত্রী
জার্মান আলোকচিত্রী
জীবিত ব্যক্তি
পাগল মন মনরে মন কেনো এত কথা বলে

পাগল মন মনরে মন কেনো এত কথা বলে বাংলাদেশি গীতিকার ও ছড়াকার আহমেদ কায়সার রচিত একটি লোকগান। এটি সুর করেছেন আশরাফ উদাস। বিভিন্ন ধারার শিল্পীদের কণ্ঠে গানটির উল্লেখযোগ্য সংখ্যক সংস্করণ প্রচারিত হয়েছে। এই গান গেয়ে অনেক শিল্পী পরিচিতি লাভ করেন, যাদের মধ্যে দিলরুবা খান অন্যতম।

বিতর্ক
২০১৯ সালে মুক্তিপ্রাপ্ত পাসওয়ার্ড চলচ্চিত্রে এই গানের প্রথম দুই পঙ্‌ক্তি বিনা অনুমতিতে ব্যবহার করা হয়। ফলে গানটির মূল কণ্ঠশিল্পী দিলরুবা খান ২০২০ সালের ২৯ জুন শাকিব খান ও মুঠোফোন সেবাদানকারী প্রতিষ্ঠান রবি আজিয়াটা লিমিটেডের বিরুদ্ধে কপিরাইট আইন ও ডিজিটাল নিরাপত্তা আইন লঙ্ঘনের অভিযোগে একটি সাধারণ ডায়েরি (জিডি) করেন। পূর্বে ২৮ জুন একই অভিযোগে শাকিবের বিরুদ্ধে ঢাকা মহানগর পুলিশের সাইবার ক্রাইম ইউনিটে দিলরুবা ১০ কোটি টাকা ক্ষতিপূরণ দাবি করে লিখিত অভিযোগ দায়ের করেন।

তথ্যসূত্র

বাউল সঙ্গীত
বাংলা ভাষার গান
বাংলাদেশী সঙ্গীত
সাবায়ন লিনাক্স

সাবায়ন লিনাক্স অথবা সাবায়ন (, পূর্বের আরআর৪ লিনাক্স এবং আরআর৬৪ লিনাক্স), একটি জেন্টু-ভিত্তিক ইতালিয় লিনাক্স ডিস্ট্রিবিউশন, যার উন্নয়নে নিয়োজিত ছিলো ফাবিও আর্কিউলিয়ানি ও সাবায়ন উন্নয়নকারী দল। সাবায়ন আউট-অব-দ্যা -বক্স দর্শন অনুসরণ করে এবং স্ব-কনফিগারেশন ব্যবহার করে ব্যবহারকারীক বিস্তৃত পরিমাণের অ্যাপলিকেশন ইন্সটলের পরপরই ব্যবহারের সুযোগ দেয়।

সাবায়ন লিনাক্স একটি রোলিং রিলিজ চক্র অনুসরণ করে, এর নিজস্ব সফটওয়্যার রিপোজিটরি এবং একটি প্যাকেজ ব্যবস্থাপনা সিস্টেম রয়েছে, যার নাম এনট্রপি। সাবায়ন এক্স৮৬ এবং এক্স৮৬-৬৪ দুটোর জন্যই রয়েছে এবং বিগলবোনের জন্য এআরএম সংস্করণ ৭-এর উন্নয়নও অব্যহত রয়েছে।

ইতালিয় খাবার জোবাইওনের নামে এর নামকরণ করা হয়েছে, যেটি ডিম থেকে বাননো হয়।  সাবায়নের লোগোটিও এসেছে মুরগীর পা থেকে।

সংস্করণসমূহ
৪.১ সংস্করণ থেকে সাবায়ন দুটো সংস্করণে প্রকাশ হচ্ছে, একটি গ্নোম অথবা কেডিই ডেস্কটপ পরিবেশ ব্যবহার করে, অন্যটি অতিহালকা ফ্লুবক্স পরিবেশ ব্যবহার করে। (পূর্বের সংস্করণসমূহে তিনটি সংস্করণের সবগুলোই একটি ডিভিডি আইএসও ইমেজে অন্তর্ভুক্ত থাকতো।

সাবায়নের প্রথম প্রকাশ থেকেই, এক্স পরিবেশসমূহের বাইরে এক্সএফসিই বা এলএক্সডিই ব্যবহার করে একটি বাড়তি সংস্করণ প্রকাশিত হয়ে আসছে। কোরসিডি সংস্করণ নামে একটি সংস্করণে মিনিমাল ইন্সটল সহ যেকোন স্পিন তৈরীর সুবিধা থাকতো।

বর্তমানে যে সংস্করণগুলো রয়েছে:

কনফিগারেশন
সাবায়ন জেন্টু লিনাক্স ডিস্ট্রিবিউশনের মত একই কোর উপাদান সমূহ ব্যবহার করে। সাবায়ন এখন সিস্টেমডি ব্যবহার করে। জেন্টুর সবগুলো কনফিগারেশন হাতিয়ারসমূহ, যেমন, etc-update ও eselect পরিপূর্ণভাবে কাজ করে। কিছু সিস্টেম উপাদানের স্বয়ংক্রিয় কনফিগারেশনের জন্য সাবায়ন নিজস্ব কিছু হাতিয়ারও ব্যবহার করে, যেমন ওপেনজিএল। এনভিডিয়া ও এটিআই হার্ডওয়্যারের জন্য সাবায়ন মালিকানাধীন ভিডিও ড্রাইভারও সরবরাহ করে। উপযুক্ত হার্ডওয়্যার পেলে এরা নিজে নিজেই কাজ করা শুরু করে। স্বয়ংক্রিয় ড্রাইভার কনফিগারেশনের জন্য কম্পোজিটিং উইন্ডো ব্যবস্থাপক যথাক্রমে কম্পিজ ফিউশন ও কেউইন গ্নোম এবং কেডিই সংস্করণৈর জন্য ব্যবহার করা হয়।  নেটওয়ার্ক কার্ড, বেতার কার্ড, এবং ওয়েবক্যামের জন্যও এ ব্যবস্থাটা স্বয়ংক্রিয়। অধিকাংশ প্রিন্টারই স্বয়ংক্রিয় ভাবে খুঁজে পাওয়া যায়, তবে কমন ইউনিক্স প্রিন্টিং সিস্টেম ব্যবহার করে বিশেষ কনফিগারেশনের প্রয়োজন হয়।

প্যাকেজ ব্যবস্থাপনা
সাবায়ন দুটো ভিন্ন প্যাকেজ ব্যবস্থাপকের উপর নির্ভর করে- জেন্টুর থেকে এসেছে পোর্টেজ এবং সাবায়নের জন্য আর্কিলিয়ানি ও তার দলের উন্নয়ন করা এনট্রপি। পোর্টেজ উৎস কোড কোড নামিয়ে এরপর নির্দিষ্ট সিস্টেমের জন্য তা কম্পাইল করে থাকে, অন্যদিকে এনট্রপি সার্ভার থেকে বাইনারি ফাইলসমূহ ব্যবস্থা করে। জেন্টু লিনাক্সের আনস্টেবল ট্রি ব্যবহার করে এ বাইনারি টারবল প্যাকেজগুলো প্রিকম্পাইল করা হয়। প্যাকেজটিকে সঠিকভাবে সেট আপ করতে এনট্রপি টারবলগুলো পুল করার পর জেন্টু ইবিল্ডের বিভিন্ন পূর্ব ও পরের কম্পিলেশন কল ব্যবহার করে। তার মানে একই বিল্ড কনফিগারেশন ব্যবহার করা একটি জেন্টু ব্যবস্থার সাথে সিস্টেমটি পরিপূর্ণভাবে কাজ করবে। দুটো প্যাকেজ ব্যবস্থাপকের ব্যবহার অভিজ্ঞ ব্যবহারকারীকে জেন্টু ব্যবস্থার নমনীয়তার সুযোগ দেয়, আর নতুন ব্যবহারকারীকে দেয় সহজ ও দ্রুত প্যাকেজ ব্যবস্থাপনার সুযোগ। রিগো অ্যাপলিকেশন ব্রাউজার এনট্রপির নতুন ফ্রন্ট-এন্ড গুই, যেটি সালফারকে প্রতিস্থাপন করেছে।

তথ্যসূত্র

বহিঃসংযোগ
 
 ডিস্ট্রওয়াচে সাবায়ন লিনাক্স
ওপেনসোর্সফিড গ্যালারিতে সাবায়ন লিনাক্স

লিনাক্স ডিস্ট্রিবিউশন
কেডিই
লাইভ ইউএসবি
রোলিং রিলিজ লিনাক্স ডিস্ট্রিবিউশন
বাসুদেবোপনিষদ্‌

বাসুদেবোপনিষদ্‌ বা বাসুদেব উপনিষদ্‌ () হল সংস্কৃত ভাষায় রচিত ১০৮টি উপনিষদের অন্যতম। মধ্যযুগের শেষ ভাগে রচিত এই উপনিষদ্‌টি সামবেদের সঙ্গে যুক্ত একটি অপ্রধান উপনিষদ্‌। এটি ১৪টি বৈষ্ণব উপনিষদের অন্যতম। এই উপনিষদের মূল আলোচ্য বিষয় হল ঊর্ধ্ব পুণ্ড্র (বৈষ্ণব তিলক)। ঋষি নারদকে কৃষ্ণের একটি উপদেশের আকারে সমগ্র উপনিষদ্‌টি বর্ণিত হয়েছে।

তথ্যসূত্র

গ্রন্থপঞ্জি

বৈষ্ণব উপনিষদ্‌
সংস্কৃত ধর্মগ্রন্থ
উপনিষদ্‌
হিন্দু ধর্মগ্রন্থ
বগুড়া কলেজ

বগুড়া কলেজ  বগুড়া উপজেলার বগুড়া জেলা বাংলাদেশের একটি বেসরকারি কলেজ। এই কলেজটি "বগুড়া কলেজ" নামে পরিচিত।  আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। কলেজ রাজনৈতিক অস্থিরতা থেকে মুক্ত ফলে কলেজটি উপজেলার অন্যতম  কলেজের স্বীকৃতি পেয়েছে।

ইতিহাস
বগুড়া কলেজ বগুড়া শহরের একটি মাত্র বেসরকারী কলেজ হিসাবে যুগের চাহিদা ও সময়ের দাবিতে ১৯৮৪ ইং সালে স্থানীয় সমাজ হিতৈষী ও বিদ্যোৎসাহী ব্যক্তিবর্গের ঐকান্তিক প্রচেষ্টায় প্রতিষ্ঠিত। শহরের একটি মাত্র বেরকারী কলেজ হওয়ায় এর নামকরনের যৌক্তিকতা রয়েছে। কালের বিবর্তনে অনেক চড়াই উৎরাই পেরিয়ে কলেজটি এখন ভৌতিক কাঠামোগত হয়েছে। উচ্চ মাধ্যমিক থেকে ডিগ্রী পর্যন্ত বগুড়া কলেজটি অন্যতম শিক্ষা প্রতিষ্ঠান হিসাবে সুপরিচিত হয়ে আসছে।       কলেজ টি ১৯৮৪ ইং সালে প্রতিষ্ঠিত হয়ে ১৯৯৪ ইং সালে কলেজটি উচ্চ মাধ্যমিক কলেজ হিসাবে এমপিও ভুক্ত হয়। ১৯৯৭ ইং সালে শিক্ষা মন্ত্রনালয়ের আদেশ বলে জাতীয় বিশ্ববিদ্যালয় কর্তৃক ডিগ্রী  কোর্সের অধিভুক্ত হয় এবং ডিগ্রী কোর্সের শিক্ষকসহ সকল কর্মচারীগন ২০০০ সালে এমপিওভুক্ত হয়। তখন থেকেই নিয়মিত ভাবে ছাত্র/ছাত্রী ডিগ্রী পরীক্ষায় অংশ গ্রহণ করছে। এইচ.এস.সি এর মতো ডিগ্রী পরীক্ষার ফলাফলও ভাল। বর্তমানে কলেজটি চৌকস ও সুদক্ষ গভর্নিং বডি এবং অভিজ্ঞ শিক্ষক/শিক্ষিকা মন্ডলী দ্বারা পরিচালিত।

অনুষদ সুমহ 	
উচ্চ মাধ্যমিক 
মানবিক	
বিজ্ঞান	
ব্যবসায় শিক্ষা	

ডিগ্রী 	
 মানবিক

শিক্ষাবৃত্ত তথ্যসমুহ
অত্র প্রতিষ্ঠানে উচ্চ মাধ্যমিক স্তরে, মানবিক, বিজ্ঞান ও ব্যবসায় শিক্ষা শাখা সহ কম্পিউটার শিক্ষাব্যবস্থা এবং ডিগ্রী স্তরে বি.এ ও বি.এস.এস শাখা চালু আছে। অত্র প্রতিষ্ঠানে প্রয়োজনীয় সংখ্যক চেয়ার টেবিল, বেঞ্চ, আলমারি ফ্যানসহ শিক্ষার প্রয়োজনীয় উপকরন রয়েছে।

অর্জন
অত্র প্রতিষ্ঠানে পূর্বের তুলনায় ক্রমান্বয়ে এইচ.এস.সি ও ডিগ্রী পরীক্ষার ফলাফলও অনেক ভাল।

ভবিষৎ পরিকল্পনা
অত্র প্রতিষ্ঠানে ভবিষ্যতে ছাত্র-ছাত্রীর সংখ্যা বৃদ্ধিসহ ফলাফল যাতে শতভাগ নিশ্চিত করা যায় সে ব্যাপারে শিক্ষক মন্ডলী ও গভর্নিং বডি সকল সদস্যগণ অত্যন্ত সজাগ দৃষ্টি রাখছেন। প্রতিষ্ঠানটিতে অতি শ্রীঘ্রই অনার্স ও মাস্টার্স কোর্স চালুর পরিকল্পনা রয়েছে।

অবস্থান 
প্রতিষ্ঠানটি বগুড়া শহরের সাতমাথা হতে পূর্ব দিকে ১.৫ কিঃ মিঃ দূরে গাবতলী রোড সংলগ্ন হওয়ায় সকল প্রকার যানবাহনে চলাচলের সুব্যবস্থা রয়েছে।

আরও দেখুন
 সরকারি কলেজ
 বেসরকারি কলেজ
 জাতীয় বিশ্ববিদ্যালয়

তথ্যসূত্র

বহিঃসংযোগ
 মাধ্যমিক ও উচ্চশিক্ষা অধিদপ্তর

বগুড়া জেলার মহাবিদ্যালয়